Klokken 20 Søndag aften bliver Aalborg scenen for Stuekoncertevent.

Klokken 20 søndag aften bliver der sunget og spillet for aalborgenserne i deres hjem. Med koncerteventet "Sammen - hver for sig", holder eventfirmaet PB ACTION et såkaldt Stuekoncertevent. Eventet er planlagt, så der er mindst trafik på gaden og flest mennesker hjemme i deres stuer. - Vi må tænke ud af boxen. Vi er her udelukkende for at skabe god stemning og positive vibes, siger Peter Bindner, der er torvholder på Stuekoncerteventet. Eventet foregår på en mobil scene, der kører gennem Aalborg by, mens der bliver sunget og spillet musik. Dermed kan alle fra publikum se fra deres vinduer og holde sikker afstand til hinanden under hele eventet. At scenen er hævet gør også, at folk ikke kan se fra fortorvet. Derfor behøver man ikke at stimle sammen i større grupper på gadeplan. All you need is love Ifølge Peter Bindner skal hele koncerten være med til at skabe sammenhold, i en tid, hvor man er nødt til at holde afstand. Derfor er aftenens sangvalg faldet på Beatles klassikeren All you need is love fra 1967. - Uanset hvor gammel du er, så kender du Beatles og All you need is love. Alle kan synge med på den, ligemeget om man er oldemor eller ganske ung, siger Peter Bindner. Et helt særligt event Tourneen for eventet begyndte i går eftermiddags i København, og har i løbet af søndagen besøgt Odense og Århus. Ifølge Peter Bindner har danskerne været super gode til at tage imod Stuekoncerteventet. - Folk er super gode til at tage imod os. De får en oplevelse af at kunne smile og vinke til hinanden igen, i en tid hvor vi virkelig har brug for det. Selv kalder Peter Bindner Stuekoncertevent for en oplevelse man kun får en gang i sit liv. Alligevel vil han ikke udelukke at et lignende event kunne finde sted i fremtiden.